ด้วยพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ส่งข้อความพระราชสาส์น แสดงความยินดีไปยังนายมุฮัมมัด ซาฮาบุดดิน ซุปปุ (Mr. Mohammed Shahabuddin Chuppu) ในโอกาสสาบานตนเข้ารับตำแหน่งประธานาธิบดีแห่งสาธารณรัฐประชาชนบังกลาเทศคนใหม่ เมื่อวันที่ 24 เมษายน 2566  ในโอกาสที่ท่านเข้ารับตำแหน่งประธานาธิบดีแห่งสาธารณรัฐประชาชนบังกลาเทศ  ข้าพเจ้าขอแสดงความยินดีด้วยใจจริงและขออำนวยพรให้ท่านประธานาธิบดีประสบความสำเร็จ ในหน้าที่ความรับผิดชอบทุกประการ เพื่อความผาสุกร่มเย็น ความมั่นคง และความเจริญรุ่งเรืองของประเทศและประชาชนชาวบังกลาเทศ  ข้าพเจ้าเชื่อเป็นอย่างยิ่งว่า ด้วยการนำของท่านกอปรกับความมุ่งมั่นตั้งใจร่วมกัน ประเทศของเราทั้งสองจะยังคงกระชับความสัมพันธ์ฉันมิตรอันใกล้ชิดให้แน่นแฟ้นและสร้างเสริม ความร่วมมือกันในกิจการทุกๆ ด้าน ไม่ว่าจะเป็นการค้า การลงทุนและการท่องเที่ยว ให้เพิ่มพูนขึ้นไป ในภายภาคหน้า  (พระปรมาภิไธย) มหาวชิราลงกรณ พระวชิรเกล้าเจ้าอยู่หัว
พระบาทสมเด็จพระเจ้าอยู่หัว ข้าพเจ้า ข้าพเจ้า มหาวชิราลงกรณ พระวชิรเกล้าเจ้าอยู่หัว
นายมุฮัมมัด ซาฮาบุดดิน ซุปปุ Mr. Mohammed Shahabuddin Chuppu ท่าน ท่านประธานาธิบดี ท่าน